**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **05.02.2021, online**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Monika Ďurajková - členka predstavenstva

Silvia Pilková - členka predstavenstva

**Prítomní za dozornú radu:**

**Prítomní za CULTUS Ružinov, a.s.:**

Andrea Kozáková - riaditeľka

Richard Bednár - zástupca p. riaditeľky

**Hostia:**

Michal Mihálik - právnik, Nosko&Partners

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky.

Program:

1. Kontrola úloh
2. LUDUS
3. Predbežné výsledky hospodárenia v roku 2020
4. OP 2021
5. Poistenie členov predstavenstva
6. Kontrola IPB
7. Systém informovania ohľadom nadchádzajúcich revízií
8. VO – IT, oprava strechy
9. Právne služby, zverejňovanie, sekretárka
10. Kotolňa v DK Ružinov - stav
11. Wi-fi, kamery
12. Bratislava Hot Serenaders
13. DR, výročná správa 2020, informovanie o aktivitách MČ týkajúcich sa Cultusu
14. Rôzne

Keďže neboli návrhy na zmenu ani doplnenie programu, PP dal hlasovať o navrhovanej zmene programu.

*Hlasovanie:*

*Za: 4*

*Proti: 0*

*Zdržal sa: 0*

Program bol prijatý.

**Bod č. 1. – Kontrola úloh**

PP prešiel otvorené úlohy a skonštatoval ich stav, pričom niektoré sa prerokovali v bode „Rôzne“, resp. v iných bodoch programu.

**Bod č. 2. – Kontrola úloh**

PP prešiel otvorené úlohy a skonštatoval ich stav, pričom niektoré sa prerokovali v bode „Rôzne“, resp. v iných bodoch programu. K niektorým prebehla diskusia:

Kino Zora: P. Pilková informovala o aktivitách a úmysloch BKIS a magistrátu. Spoločnosť bude prizývaná k akciám BKIS.

P. Pilková taktiež informovala, že nemá zmysel investovať do SD Prievoz. Informatívny materiál bude prerokovaný v zastupiteľstve a následne bude vyhlásená súťaž na architektonický projekt rekonštrukcie SD Prievoz.

P. riaditeľka informovala, že jedna z billboardových spoločností odstránila svoj billboard, na základe výpovede zo zmluvy, pričom druhá Euro AWK ponechala billboard napriek výpovedi zo zmluvy. P. Ďurajková pripraví pre p. riaditeľku text podania návrhu na Stavebný úrad Bratislava-Ružinov na odstránenie stavby – billboardu spoločnosti Euro AWK. Tento text následne p. riaditeľka zapracuje do formy podania.

Predstavenstvo prerokovalo poistenie štatutárnych orgánov.

Uznesenie č. 05.02.2021/1.: *predstavenstvo schvaľuje prieskum trhu na určenie PHZ a výber úspešného uchádzača v rámci VO na poistenie zodpovednosti členov predstavenstva Spoločnosti podľa výzvy pripravenej p. Jakubkovič zo dňa 14.1.2021 za výkon ich funkcie a žiada p. riaditeľku o vykonanie tohto prieskumu trhu a výber úspešného uchádzača.*

**Úloha č.: 05.02.2021/1.**

**Zodpovedá: p. riaditeľka**

**Termín: 20.02.2021**

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

**Bod č. 3. – Predbežné výsledky hospodárenia v roku 2020**

P. Fabián uviedol, že podľa predbežných výsledkov Spoločnosť v roku 2020 hospodárila s HV vo výške približne 50 tis. EUR. Očakáva, že sa toto číslo sa ešte zvýši po vyúčtovaní energií, vzhľadom na teplú zimu na začiatku roka 2020, ako aj slabšieho využívania DK a SD. Taktiež sa znížila cena elektriny a iných energií na medzinárodných trhoch vplyvom nižšej spotreby, čo by malo mať taktiež vplyv na uvedené vyúčtovanie. Uviedol, že náklady energie sú druhou najvyššou položkou na strane nákladov Spoločnosti po mzdových nákladoch, ktoré boli nižšie ako plánované na rok 2020 vplyvom zníženia počtu zamestnancov a využívania „dohodárov“. Upozornil, že časť zisku nie je krytá príjmami, pretože Spoločnosť eviduje pohľadávky z nájomného po lehote splatnosti vo výške vyše 30 tis. EUR, a tiež zisk plynúci z rekonštrukcie ulice Obilná nie je spojený s cash-flow. Odpisy sú relatívne zanedbateľné na úrovni 2-3 tis. EUR/rok. Po prirátaní očakávaných preplatkov zo záloh na energie, odhaduje celkový „cash-flow“ za rok 2020 pozitívny na úrovni medzi 10-20 tis.. PP sa poďakoval p. riaditeľke za pozitívne riadenie firmy v roku 2020 s tým, že citlivo pristupovala k odmenám zamestnancov a ďalším prevádzkovým výdavkov aj príjmov.

**Bod. č. 4 – OP 2021**

Tento bod bol odročený na rokovanie ďalšieho predstavenstva.

**Bod. č. 5 – Poistenie členov predstavenstva**

Tento bod bol prerokovaný v bode „Kontrola úloh“.

**Bod. č. 6 – Kontrola IPB**

P. Ďurajková sa pýtala p. riaditeľky ohľadne kontroly inšpekcie bezpečnosti práce. P. riaditeľka sa vyjadrila, že chýbalo osvedčenie o štátnej skúške. Revízny technik dodávateľskej spoločnosti nevedel, že má dať takéto osvedčenie.

**Bod. č. 7 – Systém informovania ohľadom nadchádzajúcich revízií**

P. Fabián uviedol problematiku. P. Ďurajková uviedla, že by bolo vhodné, aby nás spoločnosť Amperia informovala v dostatočnom predstihu o potrebe vykonania revíznych a iných skúšok tak, aby predstavenstvo vedelo včas a riadne reagovať. P. riaditeľka informovala, že o všetkých potrebných rozhodnutiach informuje predstavenstvo, ostatné rieši vo rámci svojho tímu a v rámci svojich kompetencií.

**Bod. č. 8 – VO – IT, oprava strechy**

P. riaditeľka informovala o stave VO na opravu strechy. Ani jedna ponuka nevyhovela zadaným podmienkam. Nikto neposlal zoznam referencií spolu s odporúčaniami. P. Fabián sa spýtal p. Mihálika o možnostiach ďalšieho postupu. Z troch možností sa po dlhšej diskusii priklonili členovia predstavenstva k riešeniu spôsobom dožiadania referencií.

Uznesenie č. 05.2.2020/2.: *predstavenstvo žiada p. riaditeľku o dožiadanie referencií, príp. iných nedoložených dokumentov, od všetkých uchádzačov o zákazku opravy strechy v DK Ružinov v rámci prebiehajúceho VO.*

**Úloha č.: 05.02.2021/2.**

**Zodpovedá: p. riaditeľka**

**Termín: 12.02.2021**

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

Prebehla krátka diskusia ohľadne zabezpečenia VO na IT .

Uznesenie č. 05.2.2020/3.: *predstavenstvo schvaľuje návrh VO na IT služby pri doplnení nasledovných parametrov:*

*- Zmluva sa uzatvára na dobu určitú do 31.12.2023, alebo do vyčerpania finančného limitu vo výške 15.000 EUR vrátane DPH, t.j. zaniká v momente, keď nastane prvá z uvedených skutočností.*

*- Lehota na predloženie ponuky: 17.02.2021*

*- Otváranie ponúk sa uskutoční dňa 18.02.2021 o 15.30 hod.*

*- Lehota viazanosti ponuky je to 30 dní odo dňa otvárania ponúk.*

*Predstavenstvo žiada p. riaditeľku o vyhlásenie VO na IT v s týmito parametrami.*

**Úloha č.: 05.02.2021/3.**

**Zodpovedá: p. riaditeľka**

**Termín: 10.02.2021**

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

**Bod. č. 9 – Právne služby, zverejňovanie, sekretárka**

P. Ďurajková povedala, že, aby sa zabránilo duplicite vo výkone úloh, je názoru, že po vyčerpaní limitu zmluvy s Nosko&Partners, by Spoločnosť mala hľadať interného právnika a už nevyužívať služby externých právnych spoločností.

P. Pilková navrhuje, aby Spoločnosť hľadala už teraz interného právnika, ktorý by pokryl právne činnosti Spoločnosti a spoločnosť Nosko&Partners by si Spoločnosť ponechala zazmluvnenú na účely potreby významnejších či zložitejších problematík. P. Fabián zdieľal názor p. Pilkovej, vzhľadom na dobré skúsenosti s týmto modelom. P. Mihálik z Nosko & Partners uviedol, že považuje za hospodárne, ak by externá právna spoločnosť robila pre Spoločnosť len tie úlohy, ktoré vyžadujú vyššiu odbornosť.

P. riaditeľka uviedla, že vidí pozíciu sekretárky skôr ako pozíciu pracovníka zodpovedného za bežný administratívny chod Spoločnosti, t. j. „office managera“. Zverejňovanie bude zatiaľ zabezpečovať Ekonomické oddelenie.

**Bod. č. 10 – Kotolňa v DK Ružinov - stav**

P. Fabián informoval o stave a potrebe rekonštruovať výmenníkovú stanicu v DK Ružinov. Pri tejto téme tiež povedal, že rokoval s p. prednostom MÚ Bratislava-Ružinov, p. vedúcim Investičného odboru MÚ Bratislava-Ružinov, ako aj so p. starostom a p. námestníkom starostu mestskej časti. Predbežne prisľúbili podporu alokácie investičných zdrojov pre účely rekonštrukcie výmenníkovej stanice. P. Fabián pripomenul, že miestne zastupiteľstvo schválilo pre Spoločnosť na rok 2021 investičné zdroje vo výške 0 EUR, čo je nedostatočná výška, pričom sú potrebné zdroje na rok 2021 na investície vo výške najmenej 250 tis. EUR. Tie sú potrebné na pokrytie investícií do základov v SD Nivy a do výmenníkovej stanice v DK Ružinov.

Ohľadne výmenníkovej stanice p. Fabián informoval, že o jej technickom stave diskutoval vyše hodiny so spoločnosťou, ktoré zabezpečovala jej revízie. Zhodli sa na tom, že bude potrebné v blízkom čase výmenníkovú stanicu rekonštruovať, pričom treba zohľadniť optimálnu skladbu a technológiu. Spôsob financovania cez priame zdroje Spoločnosti, resp. zdroje MČ, sa javí ako najvýhodnejší.

P. Ďurajková sa dopytovala, čo je potrebné aby bola Spoločnosti vydané osvedčenie, resp. revízna správa. P. Fabián uviedol, že je potrebné odstrániť nálezy, ktoré identifikovala revízna spoločnosť.

Uznesenie č. 05.2.2020/4.: *predstavenstvo žiada p. riaditeľku, aby neodkladne zahájila práce na odstránení zistených nedostatkov, ktorých odstránenie je nevyhnutné na udelenie potrebných osvedčení pre prevádzku tepelného hospodárstva v DK Ružinov.*

**Úloha č.: 05.02.2021/4.**

**Zodpovedá: p. riaditeľka**

**Termín: neodkladne**

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

**Bod. č. 11 – Wi-Fi, kamery**

P. Bednár informoval o tom, že Spoločnosť je pripravená zaviesť Wi-Fi do SD Nivy, SD Trávniky a SD Prievoz svojpomocne. Je k tomu potrebné nakúpiť materiál. P. riaditeľka informovala o tom, že na monitorovanie vstupov a výstupov do budov SD so záznamom stačí nakúpiť kamery a iný materiál.

Uznesenie č. 05.2.2020/5.: *predstavenstvo schvaľuje zavedenie Wi-Fi pre nájomcov a monitorovacích kamier v SD Nivy, SD Trávniky, SD Prievoz. Predstavenstvo schvaľuje na dané veci rozpočet vo výške 3.000 EUR, ktoré p. riaditeľka môže vynaložiť na zabezpečenie daného predmetu.*

**Úloha č.: 05.02.2021/5.**

**Zodpovedá: p. riaditeľka**

**Termín: 20.02.2021**

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

**Bod. č. 12 – Bratislava Hot Serenaders**

Uznesenie č. 05.2.2020/6.: *predstavenstvo schvaľuje bezplatný nájom priestorov – 3 kancelárií na 1. poschodí v SD Nivy – pre Bratislava Hot Serenaders od 15.2.2021. Bratislava Hot Serenaders zaplatí len za služby a energie a poskytne Spoločnosti možnosť 2 bezplatných vystúpení ročne.*

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

**Bod. č. 13 – DR, výročná správa 2020, informovanie o aktivitách MČ týkajúcich sa Cultusu**

PP informoval o stretnutí DR. Výročná správa za rok 2020 ešte nie je pripravená. P. riaditeľka informovala o aktivitách MČ týkajúcich sa Spoločnosti.

**Bod. č. 14 - Rôzne**

Vzhľadom na súčasnú situáciu neobsadenia pozície právnika/právničky Spoločnosti predstavenstvo diskutovalo o spôsobe zastrešenia procesného garanta. P. riaditeľka sa vyjadrili, že túto pozíciu bude zastávať s čo najlepším vedomím, no je pritom potrebné brať ohľad na jej obmedzenú právnu odbornosť. Členovia predstavenstva jej preto dali možnosť využívať externú právnu kanceláriu ako procesného garanta. V tomto zmysle PP naformuloval návrh uznesenia.

Uznesenie č. 05.2.2020/7.: *predstavenstvo poveruje p. riaditeľku tým, že v rámci VO môže ustanoviť ako „procesného garanta“ aj externú spoločnosť, napr. spoločnosť Nosko & Partners.*

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

P. riaditeľka navrhla, aby predstavenstvo zvážilo výšku odchodného pre p. Jajcajovú. p. Fabián sa dopytoval na dĺžku pracovného pomeru s p. Jajcajovou.

Uznesenie č. 05.2.2020/8.: *predstavenstvo schvaľuje pre p. Jajcajovú odchodné do dôchodku vo výške 2 mesačných platov navyše nad minimum požadované zákonníkom práce.*

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

Nájom pozemku na prevádzku rýchleho občerstvenia inštaláciou kontajnerovej hambugerárne na mieste pri DK Ružinov smerom na Ružinovskú ulicu.

Uznesenie č. 05.2.2020/9.: *predstavenstvo súhlasí s prenájmom pozemku pre Ondrej Štefanšich pred DK Ružinov pre zriadenie hamburgerárne o rozmere 3x12m.*

*Hlasovanie:*

*Za: 0*

*Proti: 3 (p. Fabián, p. Kurhajcová, p. Pilková)*

*Zdržal sa: 1 (p.Ďurajková)*

Návrh nebol prijatý.

Uznesenie č. 05.2.2020/10.: *predstavenstvo súhlasí s navrhovaným znížením nájomného za priestor v SD Nivy pre Samuela Tomečka.*

*Hlasovanie:*

*Za: 1 (p.Ďurajková)*

*Proti: 3 (p. Fabián, p. Kurhajcová, p. Pilková)*

*Zdržal sa: 0*

Návrh nebol prijatý.

Uznesenie: predstavenstvo súhlasí s navrhovaným znížením nájomného za bistro v DK Ružinov pre p. Zitu Tomečkovú v období od 15.10.2020-31.12.2020.

*Hlasovanie:*

*Za: 2 (*p. Pilková, p. Fabián*)*

*Proti: 0*

*Zdržal sa: 2* (p. Ďurajková, p. Kurhajcová)

Návrh bol prijatý.

Uznesenie č. 05.2.2020/10.: *predstavenstvo schvaľuje zníženie nájomného za priestor pre p. Cziráka.*

*Zdržal sa: 0*

*Proti: 3 (p. Ďurajková, p. Kurhajcová, P. Pilková)*

*Zdržal sa: 1 (p. Fabián)*

Návrh nebol prijatý.

PP poďakoval všetkým za účasť na stretnutí predstavenstva a stretnutie ukončil.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 10.02.2021

Zapísal: František Fabián